**ŽEMĖS SKLYPO PIRKIMO-PARDAVIMO SUTARTIS**

[**sutarties sudarymo vieta**]

[**sutarties sudarymo data**]

**[Įmonės pavadinimas]**, **[įmonės kodas],** esanti adresu **[buveinės adresas]**, atstovaujama [nurodomas vardas, pavardė ir pareigos] veikiančio (-ios*)* pagal **[atstovavimo pagrindas (įmonės įstatus, įgaliojimą ar kt.)]**, toliau vadinama Pardavėjas, viena šalis,

ir

**[Įmonės pavadinimas]**, **[buveinės adresas]**, **[kodas]**, atstovaujama **[nurodomas vardas, pavardė ir pareigos]** veikiančio (-ios*)* **[atstovavimo pagrindas (įmonės įstatus, įgaliojimą ar kt.)]**, toliau vadinama Pirkėju antra šalis,

 toliau abi šalys vadinamos Šalimis, sudarė šią sutartį (toliau – Sutartis):

1. **Sutarties dalykas**
   1. Pardavėjas parduoda Pirkėjui, o Pirkėjas perka nuosavybėn žemės sklypą (toliau − **„Žemės sklypas“**), kurio:
      1. adresas: [**adresas**];
      2. bendras plotas: [**bendras plotas skaičiais**] **(**[**bendras plotas žodžiais**]**)** ha;
      3. paskirtis: [**pagrindinė tikslinė žemės naudojimo paskirtis**] **(**[**naudojimo būdas ir pobūdis**]**)**;
      4. unikalus Nr.: [**numeris**];
      5. kadastrinis Nr.: [**numeris**];
      6. registro įrašo Nr.: [**numeris**];
      7. matavimų tipas: [**matavimų tipas, t.y. sklypas suformuotas atliekant preliminarius ar kadastrinius matavimus**];
      8. kadastro duomenų fiksavimo data: [**data**];
      9. priklausiniai iš kito registro: [**priklausiniai**];
      10. atžvilgiu galioja šios daiktinės teisės: [**daiktinės teisės**];
      11. specialios naudojimo sąlygos: [**sąlygos**];
      12. registro įraše nurodyti šie juridiniai faktai: [**juridiniai faktai**];
      13. registro įraše nurodytos šios žymos: [**žymos**];
      14. registro įraše nurodytos šios pastabos ir kita informacija: [**pastabos ir kita informacija**];
      15. planas, parengtas teisės aktų nustatyta tvarka, pridedamas prie šios Sutarties kaip priedas Nr.1.
   2. Žemės sklypas nuosavybės teise priklauso Pardavėjui pagal:
      1. [**data**] [**dokumentai, kurių pagrindu buvo įregistruotos Pirkėjo nuosavybės teisės į Žemės sklypą**];
      2. [**data**] valstybės įmonės Registrų centro [**filialas**] filialo išduotą pažymėjimą apie nekilnojamo daikto ir daiktinių teisių į jį įregistravimą Nekilnojamojo turto registre; ir
      3. [**data**] valstybės įmonės Registrų centro [**filialas**] filialo išduotą pažymą apie nekilnojamo daikto ir daiktinių teisių į jį įregistravimą Nekilnojamojo turto registre Nr. [**numeris**]**.**
   3. Kartu su Žemės sklypu Pirkėjo nuosavybėn pereina Žemės sklype esantys vandens telkiniai, medžių ir krūmų želdiniai, daugiamečiai sodiniai ir kiti Žemės sklypo priklausiniai.
2. **Šalių pareiškimai ir garantijos**
   1. Šalys pareiškia ir garantuoja viena kitai, kad:
      1. Šalis yra veiksnus asmuo, turintis teisę sudaryti ir vykdyti šią Sutartį pagal joje numatytas sąlygas;
      2. Šalis atliko visus veiksmus, būtinus Sutarties teisėtam sudarymui, jos galiojimui ir Sutarties sąlygų vykdymui;
      3. Sutartis sudaroma Šalies naudai ir neprieštarauja jos interesams, buvo priimti ir yra galiojantys visi šios Sutarties teisėtam sudarymui, jos galiojimui ir Sutarties sąlygų vykdymui būtini kompetentingų Šalies organų sprendimai ir gauti atitinkami jų pritarimai, o Šalies vardu pasirašantis atstovas sudaro šią Sutartį, nepažeisdamas savo kompetencijos;
      4. buvo gauti ir yra galiojantys visi šios Sutarties teisėtam sudarymui, jos galiojimui ir Sutarties sąlygų vykdymui būtini leidimai ir sutikimai;
      5. sudarydama Sutartį ir vykdydama ją, Šalis nepažeis ją saistančių teisės aktų, sandorių, administracinių aktų, teismų ar arbitražų sprendimų ar kitų Šalį įpareigojančių dokumentų, taip pat akcininkų, kreditorių ar trečiųjų asmenų teisių ar teisėtų interesų;
      6. nėra iškeltų ir (ar) pradėtų, nagrinėjamų ar gresiančių bylų, arbitražo, civilinių, administracinių ar baudžiamųjų procesų, tyrimų ar panašių procesinių veiksmų, kurie gali turėti įtakos šios Sutarties sudarymui, galiojimui ar jos vykdymui;
      7. Sutartis yra sudaryta laisva abiejų Šalių valia, nenaudojant apgaulės ar spaudimo, dėl kurio Šalys būtų priverstos sudaryti šį sandorį. Šalys buvo geranoriškos ir sąžiningos viena kitos atžvilgiu, rengdamos ir pasirašydamos šią Sutartį, Šalys atskleidė viena kitai visą joms žinomą informaciją, turinčią esminės reikšmės šios Sutarties sudarymui ir jos vykdymui, ir sąmoningai nepateikė viena kitai jokios klaidinančios informacijos. Sutartis sudaryta vadovaujantis sąžiningumo, teisingumo, protingumo ir Šalių lygiateisiškumo principais, visos šios Sutarties sudarymo aplinkybės Šalims žinomos. Visos Sutarties sąlygos buvo individualiai Šalių aptartos ir kiekviena Šalis galėjo daryti įtaką jas nustatant.
   2. Pardavėjas pareiškia ir garantuoja Pirkėjui, kad:
      1. Žemės sklypas priklauso jam nuosavybės teise. Pardavėjas yra vienintelis ir teisėtas Žemės sklypo savininkas, kurio nuosavybės teisę pagrindžia Lietuvos Respublikos įstatymus atitinkantys ir galiojantys dokumentai. Sandoriai, kurių pagrindu Pardavėjas įgijo nuosavybės teises į Žemės sklypą, buvo sudaryti teisėtai, nepažeidžiant trečiųjų asmenų teisių ar teisėtų interesų, ir Pardavėjas yra visiškai ir galutinai atsiskaitęs pagal tokius sandorius;
      2. Pardavėjo teisė disponuoti Žemės sklypu neatimta ar neapribota, taip pat nėra jokių viešosios teisės pažeidimų ar apribojimų, kurie galėtų turėti įtakos Pirkėjo nuosavybės teisei į Žemės sklypą. Pardavėjas nėra gavęs iš valstybės ar savivaldos institucijų jokių pranešimų apie ketinimą apriboti jo nuosavybės teises ar pranešimų apie su nuosavybės teise į Žemės sklypą susijusių papildomų pareigų nustatymą. Pardavėjo žiniomis, Žemės sklypui taip pat negresia jokios konfiskavimo, paėmimo visuomenės poreikiams ar bet kurios kitos procedūros, dėl kurių Žemės sklypas ar teisės į jį būtų kitaip suvaržytos;
      3. Žemės sklypas yra neperleistas, neišnuomotas, nesuteiktas panaudai, neįkeistas, taip pat neapsunkintas jokiomis kitomis daiktinėmis teisėmis (servitutais, uzufruktais, *superficies, emphyteusis*). Jis taip pat neareštuotas ir nėra teisminio ar arbitražinio ginčo objektas;
      4. į Žemės sklypą tretieji asmenys neturi jokių teisių ar pretenzijų;
      5. Pardavėjas nėra sudaręs jokių sutarčių, išdavęs leidimų ar atlikęs kitų veiksmų, kurie suteikia ar galėtų suteikti teisę tretiesiems asmenims naudoti, valdyti ar disponuoti Žemės sklypu;
      6. Pardavėjas nėra sudaręs jokių preliminarių sutarčių ar sąlyginių sandorių dėl Žemės sklypo nuomos, panaudos, įkeitimo, perleidimo ar kitų naudojimo, valdymo ar disponavimo Žemės sklypu teisių suteikimo;
      7. Pardavėjas nėra prisiėmęs Žemės sklypo atžvilgiu jokių įsipareigojimų, kurie nenumatyti šioje Sutartyje;
      8. Žemės sklype nėra jokių pastatų, statinių ar įrenginių;
      9. Žemės sklype esantys vandens telkiniai, medžių ir krūmų želdiniai, daugiamečiai sodiniai ir kiti Žemės sklypo priklausiniai priklauso Pardavėjui [**asmeninės nuosavybės /nuosavybės**] teise ir kartu su nuosavybės teise į Žemės sklypą yra perleidžiami Pirkėjui. Jokių kitų objektų, priklausančių Pardavėjui nuosavybės teise, tačiau neperleidžiamų pagal šią Sutartį, Žemės sklype nėra;
      10. Pardavėjo žiniomis Žemės sklypas ir (ar) jo požeminiai vandenys nėra užteršti ir jame nėra jokių atliekų;
      11. Pardavėjui nėra žinomi jokie nematomi ar paslėpti Žemės sklypo trūkumai, dėl kurių Žemės sklypo nebūtų galima naudoti pagal paskirtį arba jo naudingumas sumažėtų taip, kad Pirkėjas apie tuos trūkumus žinodamas arba nebūtų jo visai pirkęs, arba nebūtų už jį tiek mokėjęs;
      12. žemės mokestis bei kiti privalomi mokesčiai, kuriuos Pardavėjas turi mokėti už Žemės sklypą iki šios Sutarties sudarymo, yra sumokėti.
   3. Pirkėjas pareiškia ir garantuoja Pardavėjui, kad:
      1. prieš sudarydamas šią Sutartį, Pirkėjas Žemės sklypą apžiūrėjo ir susipažino su Žemės sklypo nuosavybės dokumentais, Žemės sklypo planu ir Žemės sklypą charakterizuojančiais duomenimis, nurodytais Nekilnojamojo turto registro centriniame duomenų banke, taip pat visuose dokumentuose, kurie Nekilnojamojo turto registro centriniame duomenų banke nurodyti kaip Žemės sklypo, teisių į jį ar jų suvaržymų įregistravimo pagrindai. Pirkėjas įvertino Žemės sklypo teisinį ir techninį statusą, taip pat faktinę būklę, ir patvirtina, kad Žemės sklypas visiškai atitinka jo kaip Pirkėjo keliamus reikalavimus bei mokamą kainą ir nei dėl Žemės sklypo teisinio ar techninio statuso, nei dėl jo faktinės būklės jokių pretenzijų Pardavėjui jis neturi;
      2. [[**data**] Pirkėjas ir AB [**banko pavadinimas**] (toliau − **„Bankas“**), sudarė [**sutarties pavadinimas ir numeris**], pagal kurią Bankas įsipareigojo finansuoti Žemės sklypo įsigijimą [**suma skaitmenimis**]([**suma žodžiais**]) [**valiuta**] ribose / [**data**] AB [**banko pavadinimas**] (toliau − **„Bankas“**), [**Banko komiteto, komisijos ar kito darinio, priimančios sprendimus dėl paskolos suteikimo, pavadinimas**] priėmė sprendimą suteikti Pirkėjui [**suma skaitmenimis**]([**suma žodžiais**]) [**valiuta**] paskolą Žemės sklypui įsigyti ir sudaryti paskolos sutartį];
      3. naudodamasis finansuojančio banko kreditu (kreditais), Pirkėjas yra finansiškai pajėgus įvykdyti visus savo įsipareigojimus pagal šią Sutartį.
   4. Kiekviena Šalis patvirtina, kad šios Sutarties 2.1.−2.3. punktuose nurodyti josios pareiškimai ir garantijos yra teisingi ir tikslūs, bei pripažįsta suvokianti, kad kita Šalis šią Sutartį sudaro, remdamasi būtent šiais pareiškimais ir garantijomis.
3. **Kaina ir atsiskaitymo tvarka**
   1. Žemės sklypo kaina yra [**kaina skaitmenimis**]([**kaina žodžiais**]) [**valiuta**] (toliau − **„Kaina“**). Ši Kaina yra galutinė ir apima visus tiek tiesioginius, tiek netiesioginius mokesčius (pelno, PVM ir pan.), mokėjimus ir rinkliavas, kurie yra taikomi šios Sutarties sudarymo momentu ar bus taikomi Kainos sumokėjimo Pardavėjui momentu.
   2. Kainą Pirkėjas įsipareigoja sumokėti Pardavėjui tokia tvarka ir terminais:
      1. Kainos dalį, lygią [**kainos dalis skaitmenimis**]([**kainos dalis žodžiais**]) [**valiuta**], Pardavėjas gavo iš Pirkėjo prieš pasirašant šią Sutartį pagal [**data**] [**dokumentas, pagal kurį gavo, pvz., preliminari sutartis ar pan.**];
      2. Kainos dalį, lygią [**kainos dalis, valiuta**] **(**[**kainos dalis žodžiais**]**)**, Pirkėjas yra sumokėjęs į [**miestas**] miesto [**notarų biuro numeris**]-ojo notarų biuro depozitinę / [Pardavėjo / Pirkėjo] vardu atidarytą sąlyginio deponavimo sąskaitą Nr. [**sąskaitos numeris**], esančią AB [**banko pavadinimas**], pagal [**data**] trišalę [**notaro (-ės)**] [**vardas, pavardė**] / AB [**banko pavadinimas**], Pardavėjo-pirkėjo sutartį, numatančią, kad ši Kainos dalis bus pervesta į Pardavėjo sąskaitą sumokėta per [**terminas**] kalendorines dienas po to, kai [**yra notariškai patvirtinama tarp Pardavėjo-pirkėjo sudaryta Žemės sklypo pirkimo-pardavimo sutartis / AB** [**banko pavadinimas**] pateikiama notariškai patvirtinta Žemės sklypo pirkimo-pardavimo sutartis, sudaryta tarp Pardavėjo-pirkėjo;
      3. likusią Kainos dalį, lygią [**kainos dalis skaitmenimis**]([**kainos dalis žodžiais**]) [**valiuta**], Pirkėjas įsipareigoja sumokėti per [**terminas**] kalendorines dienas po šios Sutarties notarinio patvirtinimo dienos.
   3. Pirkėjas Kainos dalį, nurodytą šios Sutarties 3.2.3. punkte, įsipareigoja pervesti į Pardavėjo atsiskaitomąją sąskaitą, nurodytą šios Sutarties 7.10. punkte (toliau − **„Pardavėjo sąskaita“**).
   4. Pardavėjas patvirtina, kad šios Sutarties pasirašymo momentu Pirkėjo prievolės, numatytos šios Sutarties 3.2.1. ir 3.2.2. punktuose, yra tinkamai ir visiškai įvykdytos. Tuo tarpu Pirkėjo prievolė, numatyta šios Sutarties 3.2.3. punkte, bus laikoma tinkamai ir visiškai įvykdyta nuo to momento, kai minėtame punkte nurodytą Kainos dalį atitinkanti pinigų suma bus įskaityta Pardavėjo banke.
   5. Per [**terminas skaitmenimis**] **(**[**terminas žodžiais**]**)** kalendorines dienas po to, kai Pirkėjas šioje Sutartyje nustatytu būdu įvykdo savo prievolę sumokėti Kainą, Pardavėjas įsipareigoja pateikti Pirkėjui [**Pardavėjo pasirašytą liudijimą, kuriame Pardavėjo parašo tikrumas būtų patvirtintas Lietuvos Respublikos notaro / Pardavėjo vadovo pasirašytą ir įmonės antspaudu patvirtintą liudijimą**], patvirtinantį, kad Pirkėjas su Pardavėju pagal šią Sutartį visiškai ir galutinai atsiskaitė.
   6. Jeigu per šios Sutarties 3.5. punkte nustatytą terminą Pirkėjas negauna Pardavėjo liudijimo, patvirtinančio, kad Pirkėjas su Pardavėju pagal šią Sutartį visiškai ir galutinai atsiskaitė, Pirkėjas įgyja teisę asmeniškai kreiptis į bet kurį Lietuvos Respublikos notarą, kuris, Pirkėjui pateikus banko antspaudu patvirtintus dokumentus, įrodančius, kad šios Sutarties 3.2.3. punkte numatyta Kainos dalis buvo sumokėta šioje Sutartyje nustatyta tvarka, turi teisę išduoti dokumentą, patvirtinantį, kad su Pardavėju pagal šią Sutartį buvo visiškai ir galutinai atsiskaityta.
4. **Žemės sklypo perdavimas ir nuosavybės perėjimas**
   1. Šalims paaiškinta, kad remiantis Lietuvos Respublikos civilinio kodekso 6.393 ir 6.398 straipsniais, nuosavybės teisė į Žemės sklypą Pirkėjui pereina nuo Žemės sklypo jam perdavimo, kuris turi būti įformintas Pardavėjo-pirkėjo pasirašytu priėmimo-perdavimo aktu.
   2. Šalys patvirtina, kad Pardavėjas perdavė, o Pirkėjas priėmė Žemės sklypą, taip pat visus su juo susijusius dokumentus, bei ėmėsi visų reikiamų priemonių ir atliko visus veiksmus, kurie įprastai būtini, kad Žemės sklypas būtų tinkamai perduotas ir priimtas.
   3. Atsižvelgiant į tai, kad Žemės sklypas jau yra perduotas Pirkėjui, atskiras dokumentas dėl Žemės sklypo priėmimo-perdavimo nebus pasirašomas, o Žemės sklypo perdavimą bei priėmimą liudijančiu dokumentu bus laikoma ši Sutartis.
   4. Žemės sklypo nuosavybės teisė Pirkėjui pereina nuo šios Sutarties pasirašymo-patvirtinimo momento.
   5. Tol, kol Pardavėjui nebus sumokėta visa Kaina, Pirkėjas įsipareigoja be raštiško Pardavėjo sutikimo Žemės sklypo niekam neparduoti, nedovanoti, nemainyti, nenuomoti ir jokiu kitu būdu neperleisti naudojimosi, valdymo ir (ar) disponavimo Žemės sklypu teisių, taip pat jo neįkeisti, neapsunkinti ir jokiu kitu būdu juo nedisponuoti bei užtikrinti, kad jo teisės į Žemės sklypą nebūtų suvaržytos jokiu kitu būdu, išskyrus šios Sutarties 4.6. punkte numatytą Žemės sklypo įkeitimą. Šie Pirkėjo įsipareigojimai registruojami Nekilnojamojo turto registre kaip Žemės sklypo savininko teisių apribojimas.
   6. Pardavėjas sutinka, kad Pirkėjas, pagal šią Sutartį įgijęs nuosavybės teisę į Žemės sklypą, tačiau visiškai ir galutinai su Pardavėju neatsiskaitęs, įkeistų Žemės sklypą hipotekos lakštu Bankui, tačiau tik su sąlyga, kad:
      1. Žemės sklypo hipoteka užtikrinamas tik Pirkėjo prievolių pagal tikslinę paskolos (kreditavimo) sutartį, sudarytą tarp Pirkėjo ir Banko išimtinai Žemės sklypo pagal šią Sutartį įsigijimui finansuoti (toliau − **„Paskolos sutartis“**), vykdymas;
      2. Žemės sklypo hipoteka nustatoma tik Banko naudai;
      3. paskolos suma, nurodyta Paskolos sutartyje, neviršija šios Sutarties 3.2.3. punkte nurodytos Kainos dalies; ir
      4. Paskolos sutartyje numatyta, kad Pirkėjui suteikiama paskola išmokama, pinigus nukreipiant į Pardavėjo sąskaitą.
5. **Šalių atsakomybė**
   1. Jeigu paaiškėja, kad bet kuris iš šioje Sutartyje numatytų Šalių pareiškimų ir (ar) garantijų buvo neteisingas, melagingas ir (ar) klaidinantis, arba kuri nors iš Šalių nevykdo arba netinkamai vykdo šioje Sutartyje numatytus savo įsipareigojimus, Šalis pažeidėja nukentėjusiajai Šaliai privalo atlyginti visus nuostolius (žalą), kuriuos pastaroji Šalis patyrė dėl tokio neteisingo, melagingo ir (ar) klaidinančio pareiškimo ar garantijos, ar dėl kitos Šalies įsipareigojimų nevykdymo ir (ar) netinkamo vykdymo.
   2. Jeigu Šalis laiku nevykdo šioje Sutartyje numatytos, iš jos kylančios ar su ja susijusios piniginės prievolės, ji įsipareigoja mokėti kitai Šaliai [**skaičius**]% **(**[**procentas žodžiais**]**)** delspinigius nuo laiku nesumokėtos sumos už kiekvieną uždelstą dieną.
   3. Pardavėjas turi teisę pareikšti teisme reikalavimą nutraukti šią Sutartį, jeigu:
      1. Pirkėjas ilgiau kaip [**terminas skaitmenimis**] **(**[**terminas žodžiais**]**)** kalendorines dienas vėluoja įvykdyti šios Sutarties 3.2.3. punkte numatytą įsipareigojimą;
      2. Pirkėjas įkeičia Žemės sklypą Bankui, pažeisdamas šios Sutarties 4.6. punkte numatytas sąlygas.
   4. Pirkėjas turi teisę pareikšti teisme reikalavimą nutraukti šią Sutartį, jeigu paaiškėja, kad kuris nors ir šios Sutarties 2 straipsnio [**punkto numeris**] – [**punkto numeris**] punktuose numatytų Pardavėjo pareiškimų ir (ar) garantijų buvo neteisingas, melagingas ir (ar) klaidinantis.
   5. Šalis, ketinanti pareikšti teisme reikalavimą nutraukti Sutartį šios Sutarties 5.3. ir 5.4. punktuose numatytais pagrindais, privalo nustatyti [**terminas skaitmenimis**] **(**[**terminas žodžiais**]**)** kalendorinių dienų papildomą terminą pažeidimui ištaisyti.
   6. Nutraukus šią Sutartį 5.3. ir 5.4. punktuose numatytais pagrindais, Šalis, dėl kurios kaltės Sutartis buvo nutraukta (5.3. punkto atveju – Pirkėjas, 5.4. punkto atveju – Pardavėjas), privalo sumokėti kitai Šaliai [**suma skaitmenimis**] **(**[**suma žodžiais**]**)** [**valiuta**] baudą. Be to, kiekviena iš Šalių įsipareigoja grąžinti kitai Šaliai viską, ką yra gavusi iš pastarosios pagal šią Sutartį.
   7. Šalys pareiškia, kad šios Sutarties 5.2. ir 5.6. punktuose nustatytos netesybos yra pagrįstos ir sąžiningos bei atspindi minimalius nuostolius, kuriuos Šalis realiai patirtų dėl 5.2. punkte nurodytų įsipareigojimų pažeidimo ar šios Sutarties nutraukimo. Netesybų sumokėjimas neatleidžia Šalies nuo pareigos atlyginti visus kitus dėl Sutarties pažeidimo ar šios Sutarties nutraukimo kilusius nuostolius, kurių nepadengia sumokėtos netesybos.
   8. Šalis, kuriai pagal šią Sutartį turi būti sumokėtos netesybos, turi teisę išskaičiuoti tokias netesybas iš sumų, kurias ji privalo mokėti kitai Šaliai.
   9. Šalis atleidžiama nuo atsakomybės už Sutarties neįvykdymą dėl nenugalimos jėgos (*force majeure*). Nenugalima jėga (*force majeure*) nelaikoma tai, kad Šalis neturi finansinių lėšų, reikalingų savo įsipareigojimams pagal šią Sutartį tinkamai vykdyti, Šaliai nesuteikiama paskola, būtina Žemės sklypo įsigijimui finansuoti, arba Šalies kontrahentai pažeidžia savo prievoles.
6. **Sutarties galiojimas, pakeitimas, nutraukimas ir registravimas**
   1. Ši Sutartis įsigalioja ją pasirašius Šalims ir patvirtinus notarui.
   2. Ši Sutartis pakeičia bet kuriuos ankstesnius tiek žodinius, tiek rašytinius Šalių susitarimus, tiesiogiai ar netiesiogiai susijusius su Žemės sklypo pardavimu.
   3. Ši Sutartis gali būti pakeista ar papildyta, tik laikantis įstatymo nustatytos notarinės formos.
   4. Ši Sutartis gali būti nutraukta Sutartyje ir įstatymuose numatytais atvejais.
   5. Prieš trečiuosius asmenis ši Sutartis gali būti panaudota ir teisines pasekmes jiems sukelia tik tuo atveju, jei ji įstatymų nustatyta tvarka yra įregistruota viešajame registre. Ši Sutartis registruotina valstybės įmonėje Registrų centre. Šalių susitarimu šią Sutartį įregistruoti valstybės įmonėje Registrų centre įsipareigoja Pirkėjas per [**terminas**] kalendorines dienas po šios Sutarties pasirašymo.
7. **Baigiamosios nuostatos**
   1. Visa informacija, esanti šioje Sutartyje ar su ja susijusi, bus laikoma konfidencialia ir negali būti atskleista tretiesiems asmenims, išskyrus atvejus, kai toks atskleidimas yra privalomas pagal teisės aktus arba būtinas, siekiant tinkamai įvykdyti įsipareigojimus pagal šią Sutartį.
   2. Visi pranešimai, susiję su šia Sutartimi, turi būti siunčiami rašytine forma faksu, paštu arba įteikiami pasirašytinai šios Sutarties 7.10. punkte nurodytais adresais ar fakso numeriais.
   3. Vienos Šalies pranešimai ir kita korespondencija yra laikomi kitos Šalies gautais:
      1. įteikimo dieną, jeigu įteikta pasirašytinai;
      2. kitą dieną po išsiuntimo, jeigu siųsta registruotu paštu;
      3. išsiuntimo dieną, jeigu išsiųsta faksu iki [**valanda**] val. [**minutės**] min.;
      4. kitą dieną po išsiuntimo, jeigu išsiųsta faksu vėliau nei [**valanda**] val. [**minutės**] min.
   4. Apie savo rekvizitų pasikeitimą Šalis privalo iš anksto pranešti kitai Šaliai raštu. Visi pranešimai (dokumentai), kuriuos viena Šalis išsiunčia kitai Šaliai iki gaudama pranešimą apie pastarosios adreso pasikeitimą, laikomi tai Šaliai tinkamai įteiktais.
   5. Šiai Sutarčiai, jos vykdymui ir aiškinimui taikoma Lietuvos Respublikos teisė.
   6. Šalys susitaria, kad kiekvienas ginčas, kylantis dėl šios Sutarties ar su ja susijęs, turi būti sprendžiamas derybų keliu. Jeigu ginčo nepavyksta išspręsti derybų keliu, jis perduodamas spręsti Lietuvos Respublikos įstatymų nustatyta tvarka.
   7. Sutarties notarinio patvirtinimo išlaidas Šalys apmoka lygiomis dalimis.
   8. Ši Sutartis sudaryta [**egzempliorių skaičius**] vienodą teisinę galią turinčiais egzemplioriais, po vieną kiekvienai Šaliai, [**miestas**] miesto [**notarų biuro numeris**]-ojo notarų biurui ir valstybės įmonei Registrų centrui.
   9. Prie Sutarties pridedamas Žemės sklypo planas, kuris laikomas neatskiriama šios Sutarties dalimi.
   10. Šalių rekvizitai:

|  |  |
| --- | --- |
| Pardavėjas: *Pavadinimas, kodas, PVM mokėtojo kodas, buveinės adresas.* *Kontaktinė informacija: telefono numeris, fakso numeris, elektroninio pašto adresas ir pan.**Ir kita, jei reikia, informacija apie asmenį.* | Pirkėjas: *Pavadinimas, kodas, PVM mokėtojo kodas, buveinės adresas.* *Kontaktinė informacija: telefono numeris, fakso numeris, elektroninio pašto adresas ir pan.**Ir kita, jei reikia, informacija apie asmenį.* |

**Šalys šią Sutartį perskaitė, joms buvo išaiškintas Sutarties turinys ir pasekmės, Šalys Sutartį suprato ir, kaip visiškai atitinkančią jų valią ir ketinimus, pasirašė:**

|  |  |
| --- | --- |
| Pardavėjas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas)  A. V. | Pirkėjas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas)  A. V. |

[**data**], [**valanda**] val.[**minutės**] min.

Aš, [**notaro (-ės) vardas ir pavardė**], [**miestas**] miesto [**notarų biuro numeris**]-ojo notarų biuro notaras  
(-ė), sutartį, pasirašytą [**Pirkėjo / Pirkėjo atstovo vardas ir pavardė**] ir [**Pardavėjo / Pardavėjo atstovo vardas ir pavardė**], tvirtinu.

Notarinio registro Nr. – [**numeris**]

Notaro atlyginimas – [**suma, valiuta**]

Už dokumento spausdinimą – [**suma, valiuta**]

Už duomenų patikrinimą – [**suma, valiuta**]

Notaro parašas